kardosdrur/scandi-wiki huggingface dataset:
Paccar

Paccar Inc. er en af USA's største lastbilfabrikanter. Hovedsædet for det på NASDAQ og S&P 500 noterede firma ligger ved Seattle i Bellevue, Washington.

I 2012 beskæftigede Paccar ca. 22.800 medarbejdere i hele verden.

Historie 
William Pigott Senior grundlagde i 1905 i Bellevue firmaet Seattle Car Manufacturing Company, som i den første tid fremstillede jernbane- og skovhuggerudstyr. Efter sammenlægningen med firmaet Twohy Brothers fra Portland i Oregon blev navnet ændret til Pacific Car and Foundry Company.

Fra 1941 byggede firmaet M4 Sherman og bjergmaskiner samt tørdokker og slæbere. Senere leverede de stålkonstruktionen til Space Needle i Seattle, og i 1945 købte man Kenworth Motor Truck Company fra Seattle. 13 år senere fulgte Peterbilt Motors Company og Dart Truck Company. I 1972 blev firmanavnet officielt ændret til Paccar Inc., da det gamle navn Pacific Car and Foundry Company fortsat betegnede et arbejdsområde.

Firmaet indtog Europa i 1981 med købet af den britiske fabrikant Foden Trucks. I 1996 fulgte det hollandske DAF Trucks, og to år efter det britiske Leyland Trucks.

Eksterne henvisninger 
 Officielt websted 

Lastbilproducenter
Køretøjsproducenter fra USA
Selskaber noteret på NASDAQ
Washington (delstat)
Etableret i 1905
Færøske lagtingsmedlemmer 1978-1980

Færøernes Lagting havde 32 medlemmer mellem lagtingsvalgene 1978 og 1980. Javnaðarflokkurin og Sambandsflokkurin blev største partier med 8 mandater hver, efterfulgt af Tjóðveldisflokkurin og Fólkaflokkurin med 6 mandater hver. Dertil kom Sjálvstýrisflokkurin og Framburðsflokkurin med 2 mandater hver.

Referencer 
«Løgtingið 150 – Hátíðarrit», bind 2 (2002). (Løgtingssøgan (PDF) )

Lagtingsmedlemmer fra Færøerne
Lister over personer fra Færøerne
Politik i 1978
Politik i 1980
Vild med dans (sæson 6)

Den sjette sæson af Vild med dans blev sendt den fra 18. september 2009 og til den 20. november 2009, hvor finalen fandt sted. Claus Elming og Andrea Elisabeth Rudolph var for tredje gang værter. Dommerpanelet bestod af de samme fire som i den foregående sæson; Britt Bendixen, Jens Werner, Anne Laxholm og Allan Tornsberg.

Par

Resultater 

 indikerer parret, der fik førstepladsen
 indikerer parret, der fik andenpladsen
 indikerer parret, der var i bunden men gik videre
 indikerer parret, der blev stemt ud
Grønne tal indikerer de højeste point for hver uge
Røde tal indikerer de laveste point for hver uge

Gennemsnit

Danse og sange

Uge 1: Premiere

Uge 2

Uge 3

Uge 4

Uge 5 

 I den femte uge dansede Casper Elgaard med Mie Moltke, da Vickie Jo Ringgaard havde pådraget sig en skade under dansetræningen. Dansede parrene én individuel dans og én fælles wienervals.

Uge 6 

 I den sjette uge dansede parrene én individuel dans og én fællesdans: 60'er dans.

Uge 7 

 I den syvende uge skulle parrene danse én individuel dans. De delte sig derefter i to hold med to og tre par i hver, der hver især skulle danse én pasodoble.

Uge 8: Kvartfinale 

 I den ottende uge skulle parrene danse én individuel dans. De delte sig derefter i to hold med to par i hver, der hver især skulle danse én jive og samba.

Uge 9: Semifinale 

 I den niende uge dansede parrene hver især deres manglende latin- og standarddans.

Uge 10: Finale 

 I den tiende uge dansede parrene den standarddans, som de havde klaret sig dårligst i, en cha-cha-cha med og mod hinanden og en freestyle frit sat sammen af parrene selv.

06
Stefan Löfven

Kjell Stefan Löfven ([ˈsteːfan lœˈveːn], født 21. juli 1957 i Stockholm , Sverige) er en svensk socialdemokratisk politiker, der fra 2014 til 2021 var Sveriges statsminister og fra 2012 til 2021 leder af Socialdemokraterne.

Stefan Löfven blev valgt til den svenske Riksdag ved riksdagsvalget den 14. september 2014 og blev den 3. oktober 2014 statsminister efter Fredrik Reinfeldt.

Opvækst og karriere 
Löfven voksede op på et børnehjem og endte i en plejefamilie, inden han uddannede sig til svejser i Umeå. Han blev aktiv i den svenske fagforening IF Metall, der organiserer svenske metalarbejdere, og endte som fagforeningsleder i 2005. Efter at Håkan Juholt blev tvunget til at trække sig som leder af de svenske socialdemokrater i 2012, meldte Löfven sig ind i kampen og endte som partiets leder.

Socialdemokraterne fik 31,3 procent af stemmerne ved valget i 2014, og efter at statsminister Reinfeldt valgte at trække sig, stod døren åben for Löfven, der kunne danne en mindretalsregering, da ingen partier ville samarbejde med Sverigesdemokraterne, som havde fået et kanonvalg og knap 13 procent af stemmerne. Da den socialdemokratiske blok var større end den borgerlige, var det Stefan Löfven, som blev statsminister.

Det endte dog hurtigt i en politisk krise. Efter kun 62 dage kom hans regering i mindretal, da Löfven spillede højt spil og ville teste de borgerlige og Sverigesdemokraterne (SD) i sit finanslovsforslag. SD ville under ingen omstændigheder stemme for en finanslov, der ikke bremsede for den indvandring, som partiet mener truer det svenske samfunds økonomi både nu og i fremtiden. Sverigesdemokraterne stemte for de borgerliges forslag, som pludselig havde flertal. Löfven annoncerede derfor at han den 29. december (i forbindelse med den endelige behandling af finansloven) ville udskrive valg, der skulle afholdes 22. marts 2015. Den 27. december nåede de to blokke til enighed, og valget blev aflyst.

Löfven fortsatte som statsminister efter Riksdagsvalget i Sverige 2018, men overlevede kun lige akkurat en mistillidsafstemning i juli 2021. I november 2021 valgte han at træde tilbage både som partiformand og statsminister. På begge poster blev han afløst af Magdalena Andersson.

Referencer

Eksterne henvisninger 

Sveriges statsministre
Fagforeningsfolk fra Sverige
Socialdemokrater fra Sverige
Partiledere for de svenske socialdemokrater
Germanen

Germanen eller germanén er et materiale der er gjort af et enkelt lag af germaniumatomer. Materialet bliver fremstillet i en proces, der minder om den for silicen. Kraftigt vakuum og høje temperaturer bruges til at sætte det på et substrat. Tynde film af høj kvalitet fremstillet af germanen har vist at have usædvanlige to-dimensionelle strukturer med nye elektroniske egenskaber som egner sig til halvledere og videnskabelig forskning i materialer.

Fremstilling og struktur 
I september 2014 rapporterede G. Le Lay og andre at materialet kan gro på guld (111) ved molekylestråleepitaxy, hvilket gav en et-atomigt og to-dimensionel multifasefilm. Strukturen blev bekræftet ved Scanning Tunnel Microscope (STM), hvilket afslørede et næsten fladt bikube-struktur. 

Yderligere bekræftelse skete ved spetroskopiske målinger og DFT-beregninger (tæthedsfunktionalteori). Udiklingen af næsten flade et-atomige film har muligvis anvendelse til at erstatte grafen og om ikke andet tilføje alternativer til egenskaberne af lignende nanomaterialer. 

En teknik til at fremstillet gemanen på guldsubstrat ved lave temperaturer ved nulceations-kontrolleret guld-induceret krystallisering er også blevet rapporteret. Baseret på STM-målinger og DFT-beregninger er der også blevet rapporeret en mere forvrænget form for germanen på platin. Epitaxial vækst af germanenkrystaller på GaAs (100) er ligeledes blevet demonstreret og beregner indikerer at minimale interaktioner skulle gøre det muligt fjerne germanen let fra substratet.

Germanens struktur er blevet beskrevet som "en gruppe-IV grafen-lignende to-dimensionel bukket nanoark". Adsorption af germanium på grafen-lignende plader fører til dannelsen af "håndvægt"-enheder, med to germaniumatomer ude af planet, en på hver side af planet. "Håndvægtene" tiltrækker hinanden. Periodisk gentagelse af dannelsen af håndvægtstrukturer kan føre til yderligere stabile faser af germanen, med ændrede elektroniske og magnetiske egenskaber.

Egenskaber 
Germanens elektroniske og optiske egenskaber er blevet bestemt ved ab initio-beregninger, og strukturelle og elektroniske egenskaber ud fra første principper. Disse egenskaber gør materiale egnet til at bruge i højeffektive felteffekttransistorer og har genereret diskussion angående brugen af elementarer monolag i andre elektroniske enheder. De elektroniske egenskaber af germanen er usædvandlige og giver en sjælden mulighed for at teste egenskaberne af Dirac fermions. Disse usædvanlige egenskaber dele germanen generelt med grafen, silicen og stanen.

References

Eksterne henvisninger 
 Meet Graphene's Sexy New Cousin Germanene
 Scientists Use Gold Substrate to Grow Graphene's Cousin, Germanene 
 Graphene Family Tree? Germanene Makes Its Appearance

Halvledere
Nanoteknologi
Materialer
Joey (album)

Joey er et det sjette studiealbum af den danske sanger og sangskriver Joey Moe. Det udkom den 15. september 2014 på disco:wax. Albummet er sangerens første dansksprogede album siden Midnat (2012), og er det første album hvor Nik & Jay ikke medvirker. Om albummet har Joey Moe udtalt: "Det viser en mere ærlig og blottet side af mig selv. Inden vi gik i gang, havde jeg planlagt ned til mindste detalje, hvordan det skulle lyde, og hvordan coveret skulle se ud. Man kan godt sige, at vi har slebet og pudset diamanten denne gang."

Forud for albummet udkom singlen "Million" den 19. maj 2014. Singlen har modtaget guld for download og dobbelt-platin for streaming, og var det 7. mest downloadede og streamede track i 2014. Den 23. september 2014 udkom albummets anden single, "Klar på mig nu". Singlen handler ifølge Joey Moe om at, "Bare fordi man har løftet et par håndvægte og er blevet spillet i radioen, så er man pludseligt syyyygt interessant. Det blev jeg nødt til at lave en sang om." Singlen har modtaget platin for 60.000 downloadede og streamede enheder.

Albummet modtog platin certificeringen i november 2015 for 20.000 enheder. To år efter modtog albummet 2x platin (dobbelt-platin) for 40.000 enheder, i november 2018.

Spor 
Alle sange er skrevet af Joey Moe, Ole Brodersen, og Kasper Larsen, undtagen hvor noteret.

Noter
"Guldfeber" indeholder tekstudrag fra "For enden af regnbuen" af Poul Krebs.

Hitlister og certificeringer

Ugentlige hitlister

Årslister

Certificeringer

Kilder

Album fra 2014
Joey Moe-album
Lars Pank

Lars Pank (født 1982 i København) er en dansk farveblind illustrator og billede/graffiti-kunstner. Han er bosiddende i Aalborg, hvor han bl.a. for Aalborg Kommune har udsmykket Karolinelund med 5 store udendørs værker.

Lars Pank er af avisen Nordjyske blevet kaldt "Den ukronede graffitikonge"  Aalborg kommune har i forbindelse med Aalborg Street Pianos omtalt ham som en af de "mere garvede kunstnere som Aalborgs ukronede grafittikonge.

I 2011 holdt han foredrag om sin kunst i Huset.dk ved PetchaKucha Night.

Han har været repræsenteret på flere udstillinger hvorfra 2 af dem har været solo. En af disse var udstillingen " Storby story" i 2013.

Pank er bl.a. stregen bag den danske rapgruppe Tudsegammelts albumcovers og visuelle udtryk. Den Nordjyske musiker Danni Toma har også brugt Panks illustrationer til hans albumcover Rige Mænds Jakkesæt fra 2011.

I 2015 har han sammen med andre kunstnere holdt udendørs event, som kaldtes Aalborg Street Pianos, hvor nogle musikere spillede musik bl.a. på pianoer, som Pank havde dekoreret med spraymaling.

I 2015 repræsentere Lars Pank Danmark,  i provo-kunstneren  Klaus Guingands globale kunstværk "art warning the world", sammen med 200 andre kunstnere.
Kunstværket som bl.a. Kan ses på
Vimeo er blevet set mere 11 mio gange. 

"YOLO" er titlen på Lars Pank's solo udstilling fra 2016. Den kunne ses på
ArtMind Gallery i Århus.

Lars Panks værker og gadekunst indeholder både klassisk tegneteknik, penselstrøg og spray men den brede offentlighed kender bedst Pank for hans spraykunst.

Kilder

Eksterne links 
 Lars Pank : illustrative illusioner 

Illustratorer fra Danmark
Günter Kochan

(Hans) Günter Kochan (født 2. oktober 1930 i Luckau, død 22. februar 2009 i Neuruppin, Tyskland) var en tysk komponist.

Kochan hører til det 20. århundredes vigtige tyske komponister. Han blev undervist af Hanns Eisler.

Han har skrevet 6 symfonier, kammermusik, koncerter, klaverstykker, vokalværker etc.

Kochan var inspireret af Johannes Brahms, Paul Hindemith og Béla Bartók. Han hørte til avantgardekomponisterne.

Udvalgte værker 

 Symfoni nr. 1 (1963-1964) - for kor og orkester
 Symfoni nr. 2 (1967-1968) - for orkester
 Symfoni nr. 3 (1972) - for sopran og orkester
 Symfoni nr. 4 (1983-1984) - for orkester
 Symfoni nr. 5 (1985-1987) - for orkester
 Symfoni nr. 6 (2003-2006) - for orkester
 Sinfonietta nr. 1 (1960) - for orkester
 Sinfonietta nr. 2 (2002) - for strygeorkester

Kilde 
 Om Günter Kochan

Komponister fra Tyskland
Færøske lagtingsmedlemmer 1974-1978

Færøernes Lagting havde 26 medlemmer  mellem lagtingsvalgene 1974 og 1978. Javnaðarflokkurin og Tjóðveldisflokkurin var de største partier, med henholdsvis 7 og 6 mandater. Fólkaflokkurin og Sambandsflokkurin havde 5 mandater hver, mens Sjálvstýrisflokkurin og Framburðsflokkurin havde henholdsvis 2 og et mandat.

Referencer 
«Løgtingið 150 – Hátíðarrit», bind 2 (2002). (Løgtingssøgan (PDF) )

Lagtingsmedlemmer fra Færøerne
Lister over personer fra Færøerne
Politik i 1974
Politik i 1978
Skoleministre fra Færøerne

Skoleministeren eller undervisningsministeren (færøsk: landsstýrismaðurin í skúlamálum/undirvísingarmálum) var fra 1959 til 2002 en ministerpost i Færøernes regering, med ansvar for uddannelsessager. Ministeren har aldrig været uden andre ansvarsområder, oftest sammen med kultur- og kommunalsaker. I 1998 ble departementets oppgaver lagt inn under Undervisnings- og kulturdepartementet, og fra 2002 har dette været kendt som Kulturministeriet (færøsk: Mentamálaráðið).

Referencer 

 
Lister over personer fra Færøerne
Republikken Nordingermanland

Republikken Nordingermanland () eller Republiken Kirjasalo () var en kortlivet republik syd for det Karelske Næs udråbt af Finskingermanlændinge i 1919. Målet var en tilslutning til Finland, men ved freden i Dorpat 1920 genindlemmedes området i stedet i Russiske SFSR. Dog havde man vist selvstyre frem til 1930'erne: I 1928 blev Kuivaisi Nationale Distrikt etableret i området med administrativ base i Toksovo. Det blev i 1939 ophævet, og området blev sluttet til Pargolovo-distriktet.

Noter 

Etableret i 1919
Ophørt i 1920
Finlands historie
Fugleæg

Alle fugle (Aves) lægger æg, fugleæg, men størrelse, farve og form er meget varierende fra art til art. Læren om fugleæg hedder oologi.

Frigørelse af æg 
Hunfuglens æggestokke indeholder alle de ægceller hun nogensinde vil få, fra hun klækkes. Æggestokken begynder at omdanne ægceller til blomme, når hun er moden. Med det rette lysforhold stimulerer hormoner ægcellen til at optage næring og udvikle sig til blomme. Derefter frigøres blommen fra æggestokken og fortsætter gennem æggelederen mod kloakåbningen. Inden det lægges bliver hviden og skallen tilføjet. Denne proces tager omtrent 24 timer, hos en domesticeret høne.

Er ægget blevet befrugtet vil det starte udviklingen så snart hunnen sidder på ægget. Er ægget ikke befrugtet, vil det gå i forrådnelse.

Hunnen lægger ét æg om dagen, men hos nogle arter kan der gå flere dage imellem æglægningen. Har hunnen lagt hele kuldet, vil hun begynde at udruge dem.

Inkubationstiden afhænger af arten, men hos høns varer den 21 dage.

Klækning 
De vener, som har forsynet kyllingen med ilt, svinder ind og ungen prikker hul i luftcellen, som ligger i den tykke ende af ægget. Her tager kyllingen dens første åndedrag. Derefter kan der gå op til 24 timer før den er helt ude af ægget. Når kyllingen er klækket, behøver den ikke føde i det næste døgn, da den stadig har blomme inde i sig. Den vil absorbere denne blomme, før den vil begynde at æde.

Se også 

Æg
Ernst Pepping

Ernst Pepping (12. september 1901 i Duisburg - 1. februar 1981 i Berlin) var en tysk komponist, lærer og professor. Pepping studerede musik og komposition på Berliner Hochschule für Musik (1922-1926).

Han har skrevet tre symfonier som hører til vigtige værker i det 20. århundrede, operaer, orkesterværker etc.

Pepping har undervist i komposition på Spandauer Kirchenmusikschule (1934-1971), og Berliner Hochschule som professor (1935-1968).
Han var en del af Orgelbevægelsen.

Udvalgt værker 

 Symfoni nr. 1 (1939) - for orkester
 Symfoni nr. 2 (1942) - for orkester
 Symfoni nr. 3 "Dagstiderne" (1944) - for orkester
 "Partita" (1934) - for orkester
 "Serenade" (1945) - for orkester
 Klaverkoncert (1950) - for klaver og orkester

Henvisninger

Eksterne henvisninger e 
 Om Ernst Pepping 

Komponister fra Tyskland
Lærere
Ida Ebbensgaard

Ida Ebbensgaard (født 1979) er en dansk journalist. Hun har fra oktober 2021 været chefredaktør på netmediet Zetland  hvor hun forinden fra oktober 2020 var ansat som redaktionschef. Tidligere var hun fra 2017-2020 ansat på Berlingske som udlandsredaktør.

I 2012 blev hun medlem af Cavlingkomitéen, der hvert år uddeler Cavlingprisen, og fra 2016 til 2017 var hun formand for komitéen.

Hun har tidligere været udenrigsjournalist og studievært hos DR på både radio og tv på programmerne DR2 Udland, P1 Morgen og Pressen på P3 samt arbejdet på dagbladene Politiken (2004-2006), Dagen (2002) og Børsen (praktik og 2002). I tre år (2007-2010) var hun pressechef i først Miljøministeriet, siden i Klima- og Energiministeriet, blandt andet under FN's klimakonference COP15.

Hun er uddannet journalist i 2002 fra Syddansk Universitet. Siden har hun taget en kandidatgrad (cand.public.) i medier og globalisering, og har taget fag på Harvard University (2010), Freie Universität Berlin (2003-04) og London School of Economics and Political Science, LSE (2009).

Ida Ebbensgaard bidrog i et forskningsprojekt med markante udtalelser om miljøjournalistik i et forskningsprojekt på RUC »Miljøet i medierne - fem casestudier af nyhedsinstitutionens miljøjournalistik 1997-2003«. Udtalelserne blev bl.a. refereret i Journalisten.

Referencer

Eksterne henvisninger 
 Ida Ebbensgaard på DR's hjemmeside
 Cavling-komitéen  på journalistforbundet.dk

Ansatte i DR
Journalister fra Danmark
IPhone 6

iPhone 6 er en smartphone designet af Apple, der benytter iOS-operativsystemet. iPhone 6 blev lanceret til offentligheden under Apple Live, som er Apples keynote til lancering af deres populære produkter. Denne begivenhed fandt sted d. 9. september 2014. Udover iPhone 6 blev også iPhone 6 Plus lanceret. Denne havde bl.a. en større skærm, der tillod horisontal visning af hjemmeskærmen, når telefonen befandt sig i vandret position.

Apple iPhone 6 udkom i de danske butikker den 26. september 2014.
iPhone 6 havde en større skærm end både iPhone 5 og iPhone 5S. Skærmen målte 4.7 tommer, mens dens storebroder, iPhone 6 Plus, havde en skærm på 5,5 tommer.

iPhone 6 kunne fås i tre forskellige farver; sølv, mat sort og guld. Farven rosenguld, blev ikke tilgængelig for iPhone 6, men blev indført ved lanceringen af iPhone 6s.

Kilder 
 Computerworld.dk - Mød Apples to nye store iPhones
 http://www.apple.com/dk/iphone-6/specs/

6
Cityring (Kolding)

Cityring O er en indre ringvej, der går rundt om Kolding Centrum.
Vejen består af Skamlingvejen – Vestre Ringgade – Vejlevej – Nordre Ringvej – Slotssøvejen – Fredericiagade – Buen – Sdr. Havnegade - Østerbrogade og ender til sidst i Skamlingvejen igen. Cityring skal lede gennemkørende trafik uden om byens centrum og fungere som en alternativ rute for dem, der har ærinder inde i den indre by.

Gader i Kolding
Centerringe og Cityringe i Danmark
Centerring (Næstved)

Centerring  O er en indre ringvej, der går rundt om Næstved Centrum.
Vejen består af Havnegade – Rådmandshaven – Farimagsvej - indre Vordingborgvej og ender til sidst i Havnegade igen.

Centerring skal lede gennemkørende trafik uden om byens centrum og fungere som en alternativ rute for dem, der har ærinder inde i den indre by. Vejen er også en gevinst for de handlende, så der ikke kommer så meget gennemkørende trafik ind gennem midtbyen. 

Veje i Næstved
Centerringe og Cityringe i Danmark
Suomen virallinen lista

Finlands officielle hitliste (finsk Suomen virallinen lista, svensk: Finlands officiella lista) er den nationale hitliste i Finland der sammensættes af Musiikkituottajat – IFPI Finland. Navnet Suomen virallinen lista (bogstaveligt "the Official Finnish Chart"), hvilket er singulært på både finsk og svensk, bruges generisk til at referere både til album- og single-hitlisten og konteksten (albums eller sange) afslører hvilket hitliste der menes.

De første hitlister blev offentliggjort i 1951. Der findes i dag flere hitlister:
 Album (Top 50)
 Singler (Top 20)
 Mellempris albums (Top 10)
 Musik DVDer (Top 10)

Referencer 

Hitlister
Musik fra Finland
Etableret i 1951
Cityring (Viborg)

Cityring O er en indre ringvej, der går rundt om Viborg Centrum.
Vejen består af Toldbodgade – Jernbanegade – Boyesgade – Skottenborg – Rødevej – Gl.Skivevej – Sct. Ibs Gade – Ll. Sct. Mikkels Gade - Sct Jørgensvej og ender til sidst i Toldbodgade igen.

Cityring skal lede gennemkørende trafik uden om byens centrum og fungere som en alternativ rute for dem, der har ærinder inde i den indre by. Vejen er også en gevinst for de handlende, så der ikke kommer så meget gennemkørende trafik ind gennem midtbyen. 

Gader i Viborg
Centerringe og Cityringe i Danmark
Batchprogram

Et batchprogram er et computerprogram, der ikke interagerer med brugeren (dog evt. med en operatør) og normalt håndterer større mængder stort set ens data. Det er en modsætning til et interaktivt program.

Betydning
Batchkørsel betyder, at en samling data (et register eller en fil) køres igennem fra ende til anden af et program og dataene behandles gruppevis (der sker stort set det samme med dem). Det betegnes også gruppekørsel på dansk. Behandlingen foregår uden megen kommunikation med operatøren, der dog kan få oplysninger om, hvor langt programmet er kommet og blive anmodet om handling, hvis der f.eks. skal skiftes magnetbånd eller håndteres fejlsituationer.

Anvendelser
Batchprogrammer anvendes især på store datainstallationer, hvor man periodisk laver kørsel på ens data. Det kan være en månedlig lønkørsel, hvor der beregnes løn og udskrives lønsedler for alle ansatte, eller f.eks. skattevæsnets udregning af årsopgørelser. 

Man kan også på en pc gennemføre f.eks. den samme ændring af et antal billedfiler ved at køre billedbehandlingsprogrammet i batchmode. 

Software
Datalogi
Cityring (Skive)

Cityring O er en indre ringvej, der går rundt om Skive Centrum.
Vejen består af Ågade – Havnevej – Thorupsgade – Thomsensgade – Christiansgade – Asylgade – Reberbanen – Tværgade - Slotsgade - Østertorv og ender til sidst i Ågade igen.

Cityring skal lede gennemkørende trafik uden om Skive Centrum og fungere som en alternativ rute for dem, der har ærinder inde i den indre by. Vejen er også en gevinst for de handlende, så der ikke kommer så meget gennemkørende trafik ind gennem midtbyen. 

Gader i Skive
Transport i Skive
Centerringe og Cityringe i Danmark
Cityring (Holstebro)

Cityring O er en indre ringvej, der går rundt om Holstebro Centrum.
Den består af Sønderbrogade – Bisgårdgade – Lægårdvej (ved Nørreportcentret) og Enghavevej.

Mens ringvejen skal lede gennemkørende trafik uden om byen, fungerer Cityringen som en rute for dem, der har ærinder i centrum. Mod syd er der forbindelse til Herningvej og Skjernvej via en rundkørsel.  

Transport i Holstebro
Centerringe og Cityringe i Danmark